
TOASTER
SA 2969, 2971
Návod na obsluhu
Vážení zákazníci, 

pred použitím spotrebiča je nutné si pozorne prečítať návod na obsluhu.
PRIPOJENIE
Spotrebič musí byť zapojený do riadne inštalovanej zásuvky, ktorá má chránený kontakt. Sieťové napätie musí zodpovedať údajom na typovom štítku spotrebiča. Spotrebič spĺňa smernice záväzné pre označené CE.
POPIS SPOTREBIČA
1 povrch spotrebiča
2 červená kontrolka chodu

3 zelená kontrolka

4 rukoväť

5 uzáver

6 horný diel

7 horná polovica zapekacej plochy

8 dolná polovica zapekacej plochy

9 typový štítok (na spodnej strane)

10 spodný diel

11 prívodná šnúra

BEZPEČNOSTNÉ UPOZORNENIE
· Pred uvedením do chodu preverte, či spotrebič vrátane príslušenstva nevykazuje známky poškodenia, ktoré by mohli ohroziť jeho funkčnosť. Pokiaľ spotrebič napr. spadol na zem, mohlo taktiež dôjsť k poškodeniu, ktoré nie je z vonku viditeľné. Ani v tomto prípade spotrebič neuvádzajte do chodu.

· Pravideľne kontrolujte prívodnú šnúru, či nie je poškodená. V prípade poškodenia nejde spotrebič používať.

· POZOR! Spotrebič sa za chodu zahrieva – nebezpečenstvo vzniku popálenín! Nebezpečná je rovnako stúpajúca para. Spotrebiču sa dotýkajte len za rukoväť. 

· Spotrebič uvedený do chodu musí byť pod stálym dohľadom.

· Po použití vytiahnite vidlicu zo zásuvky. Rovnako pri poruche chodu a pred každým čistením je nutné vytiahnuť vidlicu zo zásuvky.

· Vidlicu nevyťahujte zo zásuvky za prívodnú šnúru; vždy uchopte zástrčku. 

· Prívodná šnúra sa nesmie dotýkať horúcich častí spotrebiča.

· Prívodnú šnúru nenechávajte voľne visieť cez hranu pracovnej plochy.

· Spotrebič nestavajte ani neprevádzkujte na rozpálenej podložke (napr. na plotni) či v blízkosti otvoreného ohňa, aby nedošlo k poškodeniu povrchu spotrebiča či prívodnej šnúry.

· Spotrebič umiestnite na tepelne odolnú umývateľnú podložku s dostatočným odstupom od okolitých predmetov. Nepoužívajte ho v blízkosti záclon, závesných poličiek alebo iných horľavých materiálov.

· Spotrebič nejde ovládať pomocou externého časovača alebo samostatného diaľkového ovládania.

· Spotrebič nepoužívajte vonku.

· Spotrebič nesmú používať osoby (vrátane detí), ktoré nie sú na základe svojich fyzických, zmyslových či duševných schopností alebo kvôli nedostatočnej skúsenosti či neznalosti k tejto činnosti spôsobilé. Spotrebič môžu obsluhovať len pod dohľadom zodpovedné osoby alebo po náležitej inštruktáži. 

· Na deti je treba dohliadnuť, aby sa so spotrebičom nehrali. 

· Obalové materiály uchovávajte mimo dosahu detí – nebezpečenstvo udusenia.

· Pri nesprávnej obsluhe spotrebiča alebo pri použití k iným účelom, než na ktoré je spotrebič určený, nepreberá výrobca zodpovednosť za prípadné škody.

· Spotrebič je určený k použitiu v domácnostiach, nie však k živnostenským účelom.

· Opravy spotrebiča smie vykonávať len odborný personál, lebo je nutné dodržiavať bezpečnostné predpisy a predchádzať ďalšiemu poškodeniu spotrebiča. To tiež platí i pre výmenu prívodnej šnúry. Pokiaľ Váš elektrospotrebič vykazuje závadu, obráťte sa prosím na technický servis dovozcu (adresa uvedená na Záručnom liste).

PRVÉ UVEDENIE DO CHODU

· Zo spotrebiča odstráňte veškeré obalové materiály a prípadné lepiace štítky.

· Obe polovice zapekacej plochy z ľahka potrite olejom a zatvorený spotrebič (obe polovice priklopené k sebe) nechajte asi 10 min. predohriať, aby sa odstránil zápach nového spotrebiča. Zaistite dostatočné odvetrávanie miestnosti.

· Potom spotrebič očistite, ako je popísané v oddiele Čistenie a údržba.

OBSLUHA

· Vidlicu prívodnej šnúry zasuňte do zásuvky. Rozsvieti sa kontrolka chodu.

· Spotrebič sa bude cca 8 minút nahrievať a až potom bude pripravený k prevádzke. Ako náhle dosiahne optimálnu teplotu, rozsvieti sa zelená kontrolka.

· Spotrebič otvorte – odklopte obe polovice zapekacej plochy.

· Do spodného dielu toastera vložte oba pripravené sendviče a priklopte horný diel.

· Obe polovice pritlačte k sebe a zaistite ich aretačným uzáverom. Pozor! Nesnažte sa spotrebič zatvárať silou. Pokiaľ sa toaster zatvára ťažko, vyberte časť náplne zo sendvičov.

· Doporučená doba zapekania je cca 3–4 minúty.

· Uvoľnite uzáver, spotrebič otvorte a vyberte hotové jedlo. Nepoužívajte predmety s ostrými hrotmi, aby nedošlo k poškodeniu nepriľnavého povrchu spotrebiča.

· Ak chcete pokračovať v príprave sendvičov, zavrite toaster a vyčkajte, než sa rozsvieti zelená kontrolka. Potom vyššie popísaný postup prípravy zopakujte.

· Po použití vytiahnite vidlicu prívodnej šnúry zo zásuvky. Kontrolka chodu zhasne.

ČISTENIE A ÚDRŽBA

· Pred čistením vytiahnite vidlicu prívodnej šnúry zo zásuvky a otvorený spotrebič nechajte vychladnúť.

· Spotrebič sa z bezpečnostných dôvodov nesmie ponoriť do vody ani umývať pod prúdom tečúcej vody.

· Nepoužívajte hrubé čistiace prostriedky, ktoré by mohli povrch spotrebiča poškriabať.

· Dosky s nepriľnavým povrchom sa ľahko čistia. Utrite ich navlhčenou textíliou alebo mäkkou handričkou.

· Z vonku utrite povrch spotrebiča navlhčenou textíliou.

RECEPTY

SENDVIČE

Niekoľko praktických pokynov pre vydarenú prípravu sendvičov:

· Sendvič tvoria dva plátky obloženého toastového chleba.

· Vhodné sú všetky bežné druhy toastového chleba.

· Svetlý chlieb by nemal byť celkom čerstvý. Optimálny je jeden deň skladovaný chlieb. Pred prípravou sendviča odstráňte kôrku.

· Syr, šunku a ďalšie potraviny k obloženiu sendviča upravte do veľkosti plátkov chleba.

· Plátky chleba pred zapekaním jemne potrite z vonkajšej strany maslom. Chlieb sa opečie dozlatista a hotový sendvič sa bude ľahšie vyberať.   

Sendvič so šunkou a syrom:

4 plátky toastového chleba, maslo, 4 plátky diétnej dusenej šunky, 2 plátky syra, paprika

Plátky chleba potrieme z vonkajšej strany maslom, obložíme šunkou, syrom a posypeme paprikou, pridáme zostávajúce plátky šunky a druhý krajíčok chleba. Podávame teplé.

Sendvič so syrom:

4 plátky toastového chleba, 65 g masla, 125 g strúhaného syra, 2 žĺtky, soľ, paprika, na jemno nasekaná petržlenová vňať
Chleba potrieme z vonkajšej strany maslom, vo vnútri syrovým krémom a prekryjeme druhým plátkom chleba. 

Syrový krém: Rozotrieme 65 g masla so strúhaným syrom a žĺtkami, ochutíme paprikou, soľou a petržlenovou vňaťou.

Sendvič s tuniakom:

4 plátky toastového chleba, maslo, 1 konzerva tuniaka, 4 plátky syra, 6–8 plnených olív (pokrájané na kolieska)

Plátky chleba potrieme z vonkajšej strany maslom, obložíme syrom, tuniakom a olivami, pridáme zostávajúce plátky syra a druhý krajíček chleba. Podávame teplé.
NÁHRADNÉ DIELY A PRÍSLUŠENSTVO
Náhradné diely a príslušenstvo ide objednať prostredníctvom zákazníckeho servisu dovozcu priamo od výrobcu.

LIKVIDÁCIA

Nepoužiteľné a vyslúžilé elektrospotrebiče odovzdajte k ekologickej likvidácii. 

